Mărturia primului român infectat cu tulpina Omicron: vecinii nu-l lasă să deschidă fereastra.
Primii doi pacienți infectați cu Omicron au fost confirmați sâmbătă. Unul dintre pacienți se plânge că vecinii au o atitudine ostilă față de el.
Primii doi pacienți din România, infectați cu noua variantă a coronavirusului, au fost confirmați sâmbătă, 4 decembrie.Unul dintre ei, un bărbat de 59 de ani, locuiește în Bârlad, acolo unde se află în izolare, după confirmarea infecției.Bărbatul se plânge că vecinii au o atitudine ostilă față de el, i-au transmis să nu deschidă ușa sau fereastra, ca nu cumva "virusul să iasă pe geam", potrivit vremeanoua.ro.Vecinilor le-ar fi frică să nu se infecteze cu noua tulpină.Potrivit sursei citate, inclusiv polițiștii sunt îngroziți de această infecție. Când îl verifică, aceștia îl sună din fața blocului și îl pun să se afișeze la fereastră, nu urcă la ușa acestuia și nici nu-l lasă să deschidă geamul.Sâmbătă după-amiază, Institutul National de Sănătate Publică a primit rezultatul primelor secvențieri efectuate la Institutul National de Cercetare Medico-Militară Cantacuzino București care confirmă prezența noii tulpini Omicron la doi dintre pasagerii cursei din Africa de Sud care a aterizat la București în data de 30 noiembrie 2021.Ambele persoane, izolate la domiciliu, sunt asimptomatice.